section_heading: Lokacija
paragraph_text: Moskva je smještena u blago brežuljkastom području na obalama Moskve, rijeke dugačke oko 500&nbsp;km koja teče Istočnoeuropskom nizinom u središnjoj Rusiji. Nadmorska visina grada u Sveruskom izložbenom centru, gdje se nalazi glavna meteorološka stanica, je 156&nbsp;m. Najviša točka je Teplostanskaja visoravan s 255&nbsp;m.<ref> Širina grada (ne računajući MKAD kao granice), od zapada prema istoku je 39,7&nbsp;km, a od sjevera do juga je 51,7&nbsp;km.